152 
ind mod Organets Midte vendende Del af de enkelte Follikler, og 
Tanken ledes herved hen paa Trykvirkning, uden at der dog kan 
paavises andet, der taler for denne Forklaring. 
I Løbet af de følgende Maaneder ændres Billedet mere og 
mere gennem Dilatation og delvis Sammensmeltning af Folliklerne 
og ved Affladning af Epithelet, indtil der i 3 A —\ l U Aars Alderen 
regelmæssig forefindes Billeder, som det i Fig. 5 gengivne. 
Det er saaledes ret utvivlsomt, at den omtalte Ændring i Gi. 
thyreoidea’s histologiske Forhold kan føres tilbage til Vs— 3 A-Aars- 
Alderen, paa hvilket Tidspunkt iøjnefaldende Ændringer i Epithelet 
regelmæssigt synes at forekomme; ganske interessant er det, at 
det er i denne Periode, at Muligheden for en spontan eller ved 
Ændringer i Dyrets Levevis indledet Metamorfose er til Stede; 
saa vidt jeg har kunnet overse den foreliggende Litteratur, er en 
Metamorfose ikke iagttaget hos Axolotl’er paa senere Alderstrin, 
naar undtages den ved Behandling med Thyreoidea-Præparater 
fremtvungne Forvandling. 
I denne Aldersperiode ændres ogsaa Dyrets Ydre i ikke ringe 
Grad; Gællerne formindskes gerne stærkt, for saa vidt Dyret ikke 
holdes paa dybt Vand, men mest ejendommelig er det plumpe Ud¬ 
seende, der gradvis udvikler sig som Følge af Hudens Fortykkelse 
og noprede Overflade, og som leder Tanken hen paa den hos Men¬ 
nesket kendte Lidelse, Myxødemet, der skyldes en atrofisk Tilstand 
i GI. thyreoidea og en dermed i Forbindelse staaende Formind¬ 
skelse af Organets Funktionsevne, og ved hvilken der foruden 
andre sygelige Forandringer udvikler sig en ødemlignende Infiltra¬ 
tion i Hud og Subcutis. 
Medens der næppe kan være nogen Tvivl om, at den hos de 
halvvoksne og ældre Axolotl’er forekommende Affladningstilstand 
hos Epithelcellerne maa opfattes som en vedvarende og fremad¬ 
skridende Atrofi, altsaa en sygelig Tilstand, er det uvist, om dette 
ogsaa gælder for de i Organet hos smaa Larver i mindre Omfang 
forekommende affladede Celler (se PI. IV, Fig. 2), idet disses 
Tilstand kunde skyldes forbigaaende Tryk- og Sekretionsforhold. 
Ved Undersøgelse af Thyreoidea hos Larver af Salamandra macu- 
losa i forskellige Alderstrin har jeg ikke forefundet saadanne af¬ 
fladede Epithelceller, medens jeg derimod har set lignende Bille¬ 
der — om end kun lidet udtalte — hos fuldvoksne Larver af 
